cyanic-selkie/wikianc huggingface dataset:
কোভিড-১৯ এর বৈশ্বিক মহামারীতে শিশু গ্রহণের হার হ্রাস
কোভিড-১৯ মহামারীর দ্বারা সৃষ্ট বিশ্বব্যাপী অর্থনৈতিক মন্দার ফলে অনেক দেশে শিশুর জন্মের হার উল্লেখযোগ্যভাবে হ্রাস পায়। ইতালি, জাপান, দক্ষিণ কোরিয়া, ইংল্যান্ড এবং ওয়েলসে জন্মহার সর্বকালের সর্বনিম্ন লক্ষিত হয় এবং দ্বিতীয় বিশ্বযুদ্ধের পর থেকে ফ্রান্সে সবচেয়ে কম জন্মহার দেখা যায়। ২০২০ সালের চীনে জন্মহার ১৫ শতাংশ হ্রাস পায়। সেন্টার ফর ডিজিজ কন্ট্রোল অ্যান্ড প্রিভেনশন এর একটি প্রতিবেদন অনুসারে ২০১৯ থেকে ২০২০ সালের মধ্যে মার্কিন যুক্তরাষ্ট্রে শিশু গ্রহণের হারে ৪% পতন দেখা গেছে, যা ১৯৭৯ সালের পর থেকে সর্বনিম্ন।
কারণসমূহ
সাধারণভাবে উচ্চ-মৃত্যুহার বিশিষ্ট ঘটনা গর্ভধারণের হারে হ্রাস ঘটায়, যা নয় মাস পরে জন্মহারের হ্রাসের মাধ্যমে পরিলক্ষিত হয়। ২০২০ সালের মার্চ মাসে লিম্যান স্টোন বলেন যে কোভিড-১৯ মহামারী এই রোগে আক্রান্ত রোগীর কম মৃত্যুহারের কারণে জন্মের হারকে গুরুতরভাবে হ্রাস করবে। তিনি এক্ষেত্রে এমন কিছু ঘটনার উল্লেখ করেন যেখানে উচ্চ মৃত্যুর হার, জনসংখ্যার ভারসাম্য রক্ষার লক্ষ্যে জন্মহার বৃদ্ধিকে অনুপ্রাণিত করে। ২০২০ সালের জুনে প্রকাশিত ব্রুকিংস ইনস্টিটিউটের একটি প্রতিবেদনে,  ২০০৭-২০০৮ এর অর্থনৈতিক মন্দা এবং ১৯১৮ সালের স্প্যানিশ ফ্লু এর ঘটনা থেকে কর্মসংস্থান এবং জন্মহারের মধ্যে পারস্পরিক সম্পর্ককে উদ্ধৃত করে মার্কিন যুক্তরাষ্ট্রে ৩ লক্ষ থেকে ৫ লক্ষ জন্মের ক্ষতির অনুমান করা হয়। কেউ কেউ প্রাথমিকভাবে বলেছিলেন যে লকডাউন এর কারণে শিশু জন্মহারের ব্যাপক বৃদ্ধি ঘটবে, সম্ভবত বিদ্যুৎ বিভ্রাট এবং তুষারঝড়ের মতো ঘটনার নয় মাস পরে জন্মহার এর বৃদ্ধি দেখা যায় এমন মিথ এর উপর ভিত্তি করে।
গোমাল জেলা
গোমাল জেলা (ګومل ولسوالۍ, ) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে জেলাটি গঠন করা হয়েছিল। ২০১৯ সাল মোতাবেক, জেলাটিতে জনসংখ্যা অনুমানিক ৪৫,৮৭৩ জন।
গোমাল নদী নদীর নামে জেলাটির নামকরণ করা হয়।
প্রিটি গুড প্রাইভেসি
প্রিটি গুড প্রাইভেসি (Pretty Good Privacy - পিজিপি) এক ধরনের সাঙ্কেতিকীকরণ সফটওয়্যার যা তথ্য আদান প্রদানের ক্ষেত্রে তথ্যগুপ্তি-ভিত্তিক গোপনীয়তা এবং প্রমাণীকরণ নিশ্চিত করে। টেক্সট, ই-মেইল, ফাইল, ডিরেক্টরি, ডিস্ক পার্টিশন ইত্যাদির নিরাপত্তা নিশ্চিত করতে পিজিপি ব্যবহৃত হয়। ফিল জিমমারম্যান ১৯৯১ সালে পিজিপি উন্নয়ন করেন।
সাঙ্কেতিকীকরণ-বি-সাঙ্কেতিকীকরণ করার কাজে পিজিপির মতো সফটওয়্যারগুলো ওপেনপিজিপি (OpenPGP) মান ( RFC 4880 ) অনুসরণ করে।
পিজিপির আঙুল-ছাপ
'উন্মুক্ত-চাবির আঙুল-ছাপ' উন্মুক্ত চাবির হ্রস্ব সংষ্করণ। কেউ আঙুল-ছাপ হতে সম্পর্কিত উন্মুক্ত-চাবি খুঁজে পেতে পারে। আঙুল-ছাপ দেখতে এমন হয়: C3A6 5E46 7B54 77DF 3C4C 9790 4D22 B3CA 5B32 FF66, যা সহজেই ব্যবসায়িক কার্ডে ছাপানো যায়। বিপরীতে, উন্মুক্ত-চাবি সাধারণত বেশ দীর্ঘ, এবং কার্ডে ছাপানোর অনুপযুক্ত।
সামঞ্জস্য
পিজিপির ক্রমবিকাশের সাথে নতুন সংস্করণগুলোতে নতুন নতুন বৈশিষ্ট্য ও অ্যালগোরিদম যুক্ত হতে থাকে। ফলে নতুন পিজিপি দিয়ে সাঙ্কেতিকরণ করা কোন কিছু পুরাতন পিজিপি, এমনকি বৈধ গোপন-চাবি দিয়েও, বিসাঙ্কেতিকরণ করতে পারে না। ফলত পিজিপির যোগাযোগে অংশীদারদের একে অন্যের পারকতা সম্পর্কে সম্যক অবহিত থাকা প্রয়োজন।
গোপনীয়তা
গোপনে বার্তা প্রেরণ করতে পিজিপি ব্যবহার করা যায়। এভাবে বার্তা প্রেরণে সংকর তথ্যগুপ্তি-ব্যবস্থার (Hybrid Cryptosystem), যা অভিন্ন-চাবি ভিত্তিক তথ্যগুপ্তি (Symmetric-key algorithm) এবং উন্মুক্ত-চাবি ভিত্তিক তথ্যগুপ্তির (Public-key cryptography) সমন্ময়, উপর নির্ভর করে। প্রেরিতব্য বার্তাটি প্রেরক কর্তৃক উৎপাদিত অভিন্ন-চাবি এবং সাঙ্কেতিকরণ অ্যালগোরিদমের মাধ্যমে সাঙ্কেতিকরণ করা হয়। অভিন্ন-চাবিটি, যা বৈঠকের চাবি (Session Key) নামেও পরিচিত, মাত্র একবার ব্যবহৃত হয়। বার্তা এবং বৈঠিকের চাবি	 উভয়ই প্রাপকের নিকট প্রেরিত হয়, বৈঠিকের চাবি অবশ্যই প্রেরণ করতে হবে যাতে প্রাপক বিসাঙ্কেতিকরণের মাধ্যমে বার্তা পুনরুদ্ধার করতে পারে। কিন্তু পরিবহনকালীন নিরাপত্তা-ঝুঁকি এড়ানোর জন্য, বৈঠকের চাবি প্রাপকের উন্মুক্ত-চাবি দিয়ে সাঙ্কেতিকরণ করে প্রেরণ করতে হয়। কেবলমাত্র উন্মুক্ত-চাবির সাথে সম্পর্কিত গোপন-চাবি-ধারী, অর্থাৎ কাঙ্ক্ষিত প্রাপক বৈঠকের চাবি বিসাঙ্কেতিকরণের মাধ্যমে পেতে পারে। এই বৈঠকের চাবি ব্যবহার করেই প্রাপক প্রেরিত সাঙ্কেতিকৃত বার্তা বিসাঙ্কেতিরণ করে পুনরুদ্ধার করতে পারবে।
ডিজিটাল স্বাক্ষর
পিজিপি বার্তার অখণ্ডতা ও প্রমাণীকরণ সমর্থন করে। বার্তার অখণ্ডতা দিয়ে বোঝানো হয় যে মূল বার্তার কোন অংশ পরিবর্তিত হয়েছে কি না এবং বার্তার প্রমাণীকরণ নিশ্চিত করে যে প্রেরক দাবীকারী ব্যক্তি বা সত্তাই প্রকৃতপক্ষে বার্তাটি পাঠিয়েছে (ডিজিটাল স্বাক্ষর)। বার্তার কন্টেন্ট সাঙ্কেতিকৃত বিধায় কন্টেন্টে সামান্য পরিবর্তন লাগসই চাবি দিয়েও বিসাঙ্কেতিকরণ করতে সমস্যা সৃষ্টি করবে। বার্তা-প্রেরক বার্তায় ব্যবহারের জন্য ডিজিটাল স্বাক্ষর তৈরি করতে আরএসএ (RSA) বা ডিএসএ (DSA), যেকোন একটি পিজিপিতে ব্যবহার করে। পিজিপি বার্তার সাধারণ পাঠ্যের হ্যাশ হিসাব করে, যা বার্তার সারবস্তু (message digest) নামেও পরিচিত। তারপর প্রেরকের গোপন-চাবি ব্যবহারপূর্বক হিসাবকৃত হ্যাশ থেকে ডিজিটাল স্বাক্ষর তৈরি করে।
কাড়াপাড়া ইউনিয়ন
কাড়াপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ১৭.২৮ কি:মি: (৬.৬৭ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৫২ জন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে বিষ্ণুপুর ও যাত্রাপুর ইউনিয়ন, দক্ষিণে ডেমা ইউনিয়ন, পূর্বে বাগেরহাট পৌরসভা ও বেমরতা ইউনিয়ন এবং পশ্চিমে ষাটগম্বুজ ইউনিয়ন অবস্থিত। কাড়াপাড়া ইউনিয়ন ২৪টি মৌজা ও ২৪টি গ্রাম নিয়ে গঠিত হয়েছে।
৬৯০
৬৯০ গ্রেগরীয় বর্ষপঞ্জির একটি সাধারণ বছর।
মুফতি নুরুন্নেসা খাতুন
মুফতি নুরুন্নেসা খাতুন ছিলেন বাংলাদেশের একজন লেখিকা, শিক্ষিকা এবং উদ্ভিদবিজ্ঞানী।
কর্মজীবন
তিনি ঢাকার কায়েদ-ই-আজম কলেজ, এবং সিলেট মহিলা কলেজে স্বল্প পরিসরে পাঠদান করতেন। ১৯৬৭ সালে, তিনি সিলেটের মুরারিচাঁদ কলেজে যোগদান করেন এবং ১৯৬৭ সালে তিনি জগন্নাথ কলেজ (বর্তমান জগন্নাথ বিশ্ববিদ্যালয়) এর সহকারী অধ্যাপিকা হিসেবে নিযুক্ত হন। তিনি উচ্চশিক্ষার জন্য ইংল্যান্ডে যান এবং ১৯৭১ সালে লিভারপুল বিশ্ববিদ্যালয় থেকে স্নাতকোত্তর ডিগ্রী পান। তিনি ইংল্যান্ডের রয়্যাল ন্যাশনাল রোজ সোসাইটির একজন সদস্য হন। তিনি ইডেন মহিলা কলেজেও শিক্ষাদান করেন এবং ১৯৭৩ থেকে ১৯৭৫ পর্যন্ত তিনি বেগম বদরুন্নেসা মহিলা কলেজে পড়ান। ১৯৭৫ সালে তিনি বেগম বদরুন্নেসা মহিলা কলেজের উদ্ভিদ ও প্রাণিবিদ্যা বিভাগের প্রধান হন, এবং ১৯৮১ পর্যন্ত এই পদে বহাল থাকেন। একই বছর তিনি বাংলাদেশ ন্যাশনাল রোজ সোসাইটি প্রতিষ্ঠা করেন। তিনি বাংলাদেশে গোলাপ ফুলের প্রদর্শনীর আয়োজন করেন এবং দেশব্যাপী ফুলের চাষ প্রতিষ্ঠা করতে সহায়তা করেন। ১৯৯২ সালে তিনি খুলনা মহিলা কলেজে উপাধ্যক্ষ হিসেবে এবং উদ্ভিদবিদ্যার অধ্যাপক হিসেবে যোগ দেন। শারীরিক অসুস্থতার কারণে তিনি একই বছর অবসর গ্রহণ করেন। তিনি বাংলাদেশ বোটানিক্যাল সোসাইটির একজন আজীবন সদস্য ছিলেন। গোলাপ ফুল সম্বন্ধে তিনি একটি বইও লিখেছেন।
মৃত্যু
৪ ডিসেম্বর ১৯৯৭ সালে নুরুন্নেসা মারা যান।
পাথুরে তেল নিষ্কাশন
পাথুরে তেল নিষ্কাশন অপ্রচলিত তেল উৎপাদনের জন্য একটি শিল্প প্রক্রিয়া। এই প্রক্রিয়াটি পাইরোলাইসিস, হাইড্রোজেনেশেন বা তাপীয় দ্রবীভূতকরণ করার মাধ্যমে তেলের শেলের কেরোজেনকে শেল তেলে রূপান্তরিত করে। ফলস্বরূপ শেল তেল জ্বালানী তেল হিসাবে ব্যবহার করা হয় বা হাইড্রোজেন যোগ করে এবং সালফার ও নাইট্রোজেন অমেধ্য অপসারণ করে শোধনাগার ফিডস্টকের বৈশিষ্ট্যগুলি পূরণ করতে আপগ্রেড করা হয়।
পাথুরে তেল নিষ্কাশন সাধারণত তেলের শেলের খনন ও তারপর প্রক্রিয়াকরণ সুবিধাগুলিতে পরিশোধনের দ্বারা মাটির উপরে সঞ্চালিত (এক্স সিটু প্রসেসিং) হয়। অন্যান্য আধুনিক প্রযুক্তিতে তাপ প্রয়োগ করা হয় এবং তেল কূপের মাধ্যমে তেল উত্তোলন করে ভূগর্ভস্থ (অ-যথাস্থানিক বা যথাস্থানিক প্রক্রিয়াকরণ) প্রক্রিয়াকরণ করা হয়।
প্রক্রিয়াটির প্রথম বিবরণ ১০তম শতাব্দীর। গ্রেট ব্রিটেন ১৬৮৪ সালে প্রথম আনুষ্ঠানিক নিষ্কাশন প্রক্রিয়ার পেটেন্ট প্রদান করেছিল। ১৯তম শতাব্দীতে নিষ্কাশন শিল্প ও উদ্ভাবন ব্যাপক আকারের হয়ে ওঠে। প্রচলিত তেলের বিশাল মজুদ আবিষ্কারের পর বিংশ শতাব্দীর মাঝামাঝি সময়ে শিল্পটি সঙ্কুচিত হয়ে পরে, কিন্তু একবিংশ শতাব্দীর শুরুতে পেট্রোলিয়ামের উচ্চ মূল্য নতুন প্রযুক্তির বিকাশ ও পরীক্ষার সঙ্গে সঙ্গে নতুন করে আগ্রহের জন্ম দিয়েছে।
এস্তোনিয়া, ব্রাজিল ও চীনে ২০১০ সাল পর্যন্ত প্রধান দীর্ঘস্থায়ী নিষ্কাশন শিল্পগুলি কাজ করেছে। এটির অর্থনৈতিক কার্যকারিতার জন্য সাধারণত স্থানীয়ভাবে উপলব্ধ অপরিশোধিত তেলের অভাব প্রয়োজন। জাতীয় জ্বালানি নিরাপত্তা সমস্যাও এর উন্নয়নে ভূমিকা রেখেছে। পাথুরে তেল নিষ্কাশনের সমালোচকরা বর্জ্য নিষ্পত্তি, ব্যাপক জলের ব্যবহার, বর্জ্য জল ব্যবস্থাপনা, এবং বায়ু দূষণের মতো পরিবেশগত ব্যবস্থাপনার বিষয়ে প্রশ্ন তুলেছেন।
ওয়াহাব ইবনে আবদ মান্নাফ
ওয়াহাব ইবনে আবদ মান্নাফ (وهب بن عبد مناف) ছিলেন মহানবি এর নানা।
জীবনী
ওয়াহাবের দাফা জুররাহ ইবনে কিলাব ছিলেন কুরাইশ বংশের জুররাহ গোত্রের আদিপুরুষ। তার মা ছিলেন বনু খুজা গোত্রের। তার উহায়ব ইবনে আবদ মান্নাফ নামে এক ভাই ছিল।
উম্ম আন নাসান
উম্ম আন নাসান হলো একটি দ্বীপ ( ام النعسان ) যা বাহরাইনের পঞ্চম বৃহত্তম দ্বীপ । এটি রাজধানী মানামার  পশ্চিমে বাহরাইন দ্বীপে অবস্থিত।
ভূগোল
উম্ম আন নাসান বাহরাইন দ্বীপের পশ্চিমে পারস্য উপসাগরে বাহরাইন উপসাগরে এবং সৌদি উপকূলীয় শহর খোবরের পূর্বে অবস্থিত।
প্রশাসন
দ্বীপটি উত্তর গভর্নরেটের অন্তর্গত।
পরিবহন
উম্ম আন নাসান কিং ফাহদ কজওয়ের মাধ্যমে বাহরাইন দ্বীপ এবং সৌদি আরবের খোবরের সাথে সংযুক্ত। উম্ম আন নাসান জিদ্দা কজওয়ের মাধ্যমে জিদ্দা দ্বীপের সাথে সংযুক্ত হয়েছে।
লুঝনিকি স্টেডিয়াম
পূর্বে পিএফসি সিএসকেএ মস্কো, টর্পেডো মস্কো ও স্পার্তাক মস্কো ফুটবল ক্লাব এখানে অনুশীলন করতো। বর্তমানে এটি মূলতঃ রাশিয়া জাতীয় ফুটবল দলের অনুশীলনে ব্যবহার করা হয়। ইউরোপীয় ঘরানার স্বল্পসংখ্যক প্রধান স্টেডিয়ামগুলোর ন্যায় ২০০২ সাল থেকে ফিফা অনুমোদিত ফিল্ডটার্ফ কৃত্রিম পিচ ব্যবহার করা হচ্ছে। তা স্বত্ত্বেও ২০০৮ সালের উয়েফা চ্যাম্পিয়ন্স লীগের ফাইনালে অস্থায়ীভিত্তিতে প্রাকৃতিক ঘাসের পিচ প্রতিস্থাপিত হয়েছিল। এছাড়াও, স্টেডিয়ামটিতে বিভিন্ন সময়ে বিভিন্ন ধরনের ক্রীড়া ও প্রদর্শনীর আয়োজন করা হয়ে থাকে।
ইতিহাস
১৯৫৫-৫৬ মৌসুমে সেন্ট্রাল লেনিন স্টেডিয়াম নামে স্টেডিয়ামটি নির্মাণ করা হয়। ৩১ জুলাই, ১৯৫৬ তারিখে আনুষ্ঠানিকভাবে স্টেডিয়ামের উদ্বোধন ঘোষণা করা হয়। সোভিয়েত ইউনিয়নের জাতীয় স্টেডিয়ামের মর্যাদা পেয়েছিল যা পরবর্তীতে রাশিয়ার জাতীয় স্টেডিয়াম হিসেবে এটি পরিচিত।
১৯৮০ সালের গ্রীষ্মকালীন অলিম্পিকের প্রধান মাঠ ছিল এটি। ঐ সময় দশর্ক ধারণ সংখ্যা ১০৩,০০০ ছিল। উদ্বোধনী ও সমাপণী অনুষ্ঠানসহ অ্যাথলেটিকস, ফুটবল ফাইনাল ও ব্যক্তিগত লম্ফ গ্রাঁ প্রি অনুষ্ঠিত হয়েছে।
ঘটনাসমূহ
২১ মে, ২০০৮ তারিখে উয়েফা চ্যাম্পিয়ন্স লীগের ফাইনালে ম্যানচেস্টার ইউনাইটেড চেলসিকে হারিয়ে শিরোপা জয় করে। কিন্তু মাঠ ও রুশ কর্তৃপক্ষের ব্রিটিশ সমর্থকদের নিয়ন্ত্রণের বিষয়ে প্রশ্নের মুখোমুখি হওয়ার পর খেলাটি শান্তিপূর্ণভাবে শেষ হয়। পরে মস্কোয় নিযুক্ত ব্রিটিশ দূতাবাসের মুখপত্র বলেন যে, ‘নিরাপত্তা ও নৈতিকতাপূর্ণ আয়োজনে রুশ কর্তৃপক্ষের ভূমিকা অতিমাত্রায় ছিল ও যুক্তরাজ্য থেকে আসা সমর্থকদের সাথে চমৎকার সহযোগিতা লক্ষ্যণীয়।’
১০-১৮ আগস্ট, ২০১৩ তারিখে বিশ্ব অ্যাথলেটিকস চ্যাম্পিয়নশীপের আসর এখানে অনুষ্ঠিত হয়।
২০১৮ ফিফা বিশ্বকাপ
২০১৮ সালে ফিফা বিশ্বকাপ আয়োজনে রাশিয়াকে স্বাগতিক দেশের মর্যাদা দেয়া হয়। ১৫ জুলাই, ২০১৮ তারিখে অনুষ্ঠিতব্য চূড়ান্ত খেলা আয়োজনে লুঝনিকি স্টেডিয়ামকে দায়িত্ব দেয়া হয়। এরফলে রোমের স্টেডিও অলিম্পিকো, বার্লিনের অলিম্পিয়াস্টেডিওন, মিউনিখের অলিম্পিয়াস্টেডিওন এবং লন্ডনের ওয়েম্বলি স্টেডিয়ামের পর ফিফা বিশ্বকাপ ফাইনাল খেলা আয়োজনের সুযোগ পাবে।
অন্যান্য
১৯৫৭ সালে আইস হকি বিশ্ব চ্যাম্পিয়নশীপের চূড়ান্ত খেলায় সুইডেন ও সোভিয়েত ইউনিয়ন মোকাবেলা করে। এতে ৫৫,০০০ দর্শক উপস্থিত থেকে নতুন বিশ্ব রেকর্ড স্থাপন করেছিলেন। অন্যান্য গুরুত্বপূর্ণ ঘটনাসমূহের মধ্যে ১৯৭৩ সালের গ্রীষ্মকালীন বিশ্ববিদ্যালয় ক্রীড়া, ১৯৮৯ সালে মস্কো সঙ্গীত শান্তি উৎসব ও ১৯৯৮ সালের বিশ্ব যুব ক্রীড়ার উদ্বোধনী আসর অন্যতম। ২০১৩ সালের রাগবি বিশ্বকাপ সেভেন্স এ মাঠেই অনুষ্ঠিত হয়েছিল। এছাড়াও, ইউরোপীয় ফুটবল ক্লাব রুবন কাজান উয়েফার মানদণ্ডে উপনীত না হওয়ায় এ মাঠ ব্যবহার করে।
২০ অক্টোবর, ১৯৮২ তারিখে এফসি স্পার্তাক মস্কো ও এইচএফসি হারলেমের মধ্যকার খেলায় দুঃখজনক ঘটনা ঘটে। পদদলিত হয়ে ৬৬ ব্যক্তির প্রাণহানি ঘটে যা রাশিয়ার নিকৃষ্টতম ক্রীড়া দুর্ঘটনা হিসেবে ঐ সময়ে পরিগণিত হয়েছিল।
লাভপুর, বীরভূম
লাভপুর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ শহরটি লাভপুর ব্লকের সদর।
শহরটি তারাশঙ্কর বন্দোপাধ্যায়ের জন্মস্থান ও ৫১ পীঠের একটি শক্তিপীঠের তীর্থস্থানের জন্য বিখ্যাত।
অবস্থান
লাভপুর শহর লাভপুর ব্লকের সদর৷ শহরটি ময়ূরাক্ষী নদীর অববাহিকাতে অবস্থিত একটি বন্যাপ্রবণ জনপদ। ২০০৬ খ্রিষ্টাব্দে লাভপুর ও তার পার্শ্ববর্তী অন্যান্য অঞ্চলগুলিতে প্রায় ৫০,০০০ লোক জলবন্দী হয়ে পড়েন। এই বন্যা মূলতঃ তিলপাড়া ও ম্যাসাঞ্জোর বাঁধ থেকে জল ছাড়ার ফল৷
থানা
সমগ্র লাভপুর ব্লকটি লাভপুর থানার নিয়ন্ত্রণাধীন।
জনতত্ত্ব
২০১১ খ্রিষ্টাব্দের ভারতের জনগণনা অনুসারে লাভপুর জনগণনা নগরটির জনসংখ্যা ৫৪১৯ জন, যার মধ্যে ২৭৬২ জন পুরুষ ও ২৬৫৭ জন নারী। প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা সমগ্র জনসংখ্যার ৮.১৮%৷ ৬ বছরোর্দ্ধ মোট জনসংখ্যার ৮৪.২৬% তথা ৪১৯৩ জন সাক্ষর৷
পরিবহন
শহরটি ৬ নং রাজ্য সড়কের সিউড়ি-ফুটিসাঁকো অংশের ওপর অবস্থিত৷ এটি আমোদপুর থেকে ১২ কিলোমিটার ও কীর্ণাহার থেকে ১১ কিলোমিটার দূরে অবস্থিত৷ লাভপুর স্টেশনটি ৫২ কিলোমিটার দীর্ঘ আহমেদপুর কাটোয়া লাইনের একটি স্টেশন৷
লাভপুর বাস টার্মিনালটি শম্ভুনাথ কলেজ ও ব্লক উন্নয়স কার্যালয়ের নিকটস্থ৷ লাভপুর শহর বাস পরিষেবার মাধ্যমে জেলার সিউড়ি, সাঁইথিয়া, রামপুরহাট, বোলপুরের সাথে ও জেলার বাইরে বর্ধমান, আসানসোল, বহরমপুর, কাটোয়া শহরের সাথে যুক্ত৷
৬৯১
৬৯১ গ্রেগরীয় বর্ষপঞ্জির একটি সাধারণ বছর।
নলগাড
নলগাড (नलगाड) (পূর্বনাম: ত্রিবেনী নলগাড) নেপালের কর্ণালী প্রদেশের জাজরকোট জেলায় অবস্থিত একটি নগর পৌরসভা।
পৌরসভাটির মোট আয়তন এবং মোট ১৩ টি ওয়ার্ডে বিভক্ত। ২০১১ সালের তথ্যানুযায়ী এর মোট জনসংখ্যা ২৫,৫৯৭ জন।
পৌরসভাটি ১০শে মার্চ ২০১৭ তারিখে প্রতিষ্ঠিত হয় যখন নেপাল সরকার সমস্ত পুরানো প্রশাসনিক কাঠামোকে সীমাবদ্ধ করে এবং নেপালের নতুন সংবিধান-২০১৫ অনুসারে ৭৪৪ টি স্থানীয় প্রশাসনিক ইউনিট ঘোষণা করেছিলো।
ডান্ডাগাঁ, লাহাই, খগেনকোট, রাগডা এবং ভগবতী টোল গ্রাম উন্নয়ন সমিতি এই নবগঠিত পৌরসভায় অন্তর্ভুক্ত হয়। পৌরসভার সদর দফতর খগেনকোটে অবস্থিত।
জনিখেল জেলা (পাক্তিকা)
জনিখেল (جاني خېل ولسوالۍ, ) পূর্ব আফগানিস্তানে পাক্তিকা প্রদেশের একটি অন্যতম জেলা। ২০০৪ সালে জেলাটি জারঘুন শহরের একটি অংশ হিসেবে গঠন করা হয়েছিল।
জনসংখ্যা উপাত্ত
আফগানিস্তানের অন্যান্য জেলার আদমশুমারীর তথ্যর মতই, জেলাটিতে সঠিক জনসংখ্যার তথ্য পাওয়া যায়নি। ২০০৪ সালের আফগানিস্তানের গ্রামীণ পুনর্বাসন ও উন্নয়ন (এমআরআরডি) এবং ইউএনএইচসিআর ও কেন্দ্রীয় পরিসংখ্যান অফিস (সিএসও) সহ আফগান মন্ত্রণালয়ের আনুমানিক হিসাব অনুযায়ী জেলাটির জনসংখ্যা ছিল প্রায় ৪০.৩৪০ জন এর মত (সিএসও)। এছাড়াও একই সূত্র অনুযায়ী, জেলাটিতে মোট জনসংখ্যার শতভাগই পশতুন সম্প্রদায়ের লোকজনের বসবাস।
ঘুরিয়ান
ঘুরিয়ান (غوريان; ঘুরিয়ান, ঘরিয়ান, দরিয়ান) আফগানিস্তানের হেরাত প্রদেশের ঘুরিয়ান জেলার একটি শহর এবং প্রশাসনিক কেন্দ্র। ২০০২ সালের আদমশুমারী অনুযায়ী এখানকার জনসংখ্যা ছিল ৫৪ হাজারেরও বেশি।এছাড়াও জেলাটি ৭৯০ মিটার উচ্চতায় অবস্থান করছে। এটি মাশহাদ-হেরাত মহাসড়কের পাশে হরি নদীর দক্ষিণে অবস্থিত স্থানাঙ্কে। একটি স্থানীয় টেলিভিশন স্টেশন চ্যানেল এবং একটি স্বাস্থ্য কেন্দ্র রয়েছে। পুশুং শহরের নিকটবর্তী ঘুরিয়ান একটি পুরাতন শহর হিসেবে পরিচিত।
ধর্মকীর্তি
ধর্মকীর্তি (জীবনকাল-সপ্তম শতাব্দী) ভারতের একজন বিখ্যাত বৌদ্ধ দার্শনিক ছিলেন। প্রখ্যাত ভারতবিদ ফিওদর শ্কেরবাৎস্কি ধর্মকীর্তিকে ইমানুয়েল কান্টের সঙ্গে তুলনা করে ভারতের কান্ট বলে অভিহিত করেন।
সংক্ষিপ্ত জীবনী
ধর্মকীর্তি সপ্তম শতাব্দীতে চোল রাজ্যের তিরুমলৈ নামক গ্রামের এক ব্রাহ্মণ পরিবারে জন্মগ্রহণ করেন। তার পিতার নাম কোরূনন্দ ছিল বলে বিভিন্ন তিব্বতী গ্রন্থ থেকে জানা যায়। শৈশব থেকে তিনি বেদ ও অন্যান্য বৈদিক শাস্ত্র সম্বন্ধে অধ্যয়ন করেন। কিন্তু নাগার্জুন, বসুবন্ধু, দিঙনাগ প্রভৃতি বৌদ্ধ পন্ডিতদের দর্শন পাঠ করে তিনি অত্যন্ত প্রভাবিত হয়ে পড়ায় ব্রাহ্মণগণ তাকে পরিত্যাগ করেন। এই পরিপ্রেক্ষিতে তিনি নালন্দা বিশ্ববিদ্যালয়ে যাত্রা করে বিহারের প্রধান ধর্মপালের নিকট শিষ্যত্ব লাভ করেন। এই সময় দিঙনাগের শিষ্য পরম্পরার ঈশ্বরসেন নামক নৈয়ায়িকের নিকট তিনি ন্যায়শাস্ত্র অধ্যয়ন করেন। শিক্ষালাভের শেষে তিনি আত্মজীবনী ও বিভিন্ন গ্রন্থ রচনা করেন।
সময়কাল
চৈনিক পরিব্রাজক ই-চিং তার গ্রন্থে ধর্মপালের উল্লেখ করেছেন, সেই কারণে ধর্মকীর্তি ৬৭৯ খ্রিষ্টাব্দের পূর্বেকার মানুষ ছিলেন বলে মনে করা হয়। কিন্তু হিউয়েন সাঙ তার গ্রন্থে ধর্মকীর্তির কোন রকম উল্লেখ করেননি। সেই থেকে অনুমান করা হয়, যে হিউয়েন সাঙ যখন নামলন্দায় বসবাস করেছিলেন, ততদিনে ধর্মকীর্তির মৃত্যু ঘটে গেছিল। যাই হোক না কেন, ধর্মপাল খ্রিষ্টীয় সপ্তম শতাব্দীর মানুষ ছিলেন বলে বিশ্লেষণ করা যায়।
রচনা
ধর্মকীর্তি বৌদ্ধ প্রমাণশাস্ত্রের ওপর প্রমাণবার্তিক, প্রমাণবিনিশ্চয়, ন্যায়বিন্দু, হেতুবিন্দু, সম্বন্ধ পরীক্ষা, বাদন্যায়, সন্তানান্তর সিদ্ধি নামক তার সাতটি মূল গ্রন্থে মোট ৪,৩১৪ ১/২ টি শ্লোক রচনা করেন। এছাড়া তিনি প্রমাণবার্তিক গ্রন্থের প্রথম পরিচ্ছেদ এবং সম্বন্ধ পরীক্ষার ওপর লেখা তার দুইটি টীকাভাষ্যে মোট ৩,৬৪৭টি শ্লোক গদ্যাকারে রচনা করেন।
দর্শন
ধর্মকীর্তি অসঙ্গের যোগাচার দার্শনিক সম্প্রদায়ের সমর্থক ছিলেন, কিন্তু তিনি দিঙনাগের মতো শুদ্ধ যোগাচারী ছিলেন না। তিনি সৌত্রান্তিক সম্প্রদায়ের মতো বাহ্য জগতের প্রবাহরূপী ক্ষণিক বাস্তবদাকে স্বীকার করেও তিনি যোগাচারীদের মতো বিজ্ঞানকে (=ভাব) মূল বলে মানতেন বলে তিনি ছিলেন মূলত স্বতন্ত্র যোগাচারী বা সৌত্রান্তিক যোগাচারী দার্শনিক মতের সমর্থক। ঙ্গাগ-দ্বাং-দ্পাল-ল্দান নামক এক তিব্বতী ব্যাখ্যাকারের মতে প্রজ্ঞাকরগুপ্ত, শান্তরক্ষিত, কমলশীল সূর্যগুপ্ত, জেতারি প্রভৃতি ভারতীয় বৌদ্ধরা ধর্মকীর্তিকে মধ্যমক দর্শনের স্মর্থক বলে উল্লেখ করেছেন। স্বাতন্ত্রিক বস্তুবাদী হয়েও ধর্মকীর্তি দুঃখের আধ্যাত্মিক ব্যাখ্যা দিয়ে দুঃখের কারণকে জন্মান্তরবাদে নিহিত বলেছিলেন।
পূর্ব গারো পাহাড় জেলা
পূর্ব গারো পাহাড় জেলা (East Garo Hills district) হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা।
ইতিহাস
পূর্ব গারো পাহাড় জেলা ১৯৭৬ সালে প্রশাসনকে জনগণের নিকটে নিয়ে আসার জন্য গারো পাহাড় জেলা থেকে গঠিত হয়।
ভূগোল
উইলিয়ামনগর হচ্ছে এই জেলার সদরদপ্তর। এই জেলার আয়তন ২,৬০৩ বর্গকিলোমিটার।
তাজমহল
তাজমহল (ताज महल, উর্দু: تاج محل) ভারতের উত্তর প্রদেশে আগ্রায় অবস্থিত একটি রাজকীয় সমাধি। মুঘল সম্রাট শাহজাহান তার স্ত্রী আরজুমান্দ বানু বেগম যিনি মুমতাজ মহল নামে পরিচিত, তার স্মৃতির উদ্দেশে এই অপূর্ব সৌধটি নির্মাণ করেন। সৌধটির নির্মাণ শুরু হয়েছিল ১৬৩২ খ্রিষ্টাব্দে যা সম্পূর্ণ হয়েছিল প্রায় ১৬৫৩ খ্রিষ্টাব্দে।
তাজমহলকে (কখনও শুধু তাজ নামে ডাকা হয়) মুঘল স্থাপত্যশৈলীর একটি আকর্ষণীয় নিদর্শন হিসেবে মনে করা হয়, যার নির্মাণশৈলীতে পারস্য, তুরস্ক, ভারতীয় এবং ইসলামী স্থাপত্যশিল্পের সম্মিলন ঘটানো হয়েছে। যদিও সাদা মার্বেলের গোম্বুজাকৃতি রাজকীয় সমাধিটিই বেশি সমাদৃত, তাজমহল আসলে সামগ্রিকভাবে একটি জটিল অখণ্ড স্থাপত্য। এটি ১৯৮৩ সালে ইউনেস্কো বিশ্বঐতিহ্যবাহী স্থান হিসেবে তালিকাভুক্ত করা হয়। বিশ্বের সপ্তম আশ্চর্যের অন্যতম তাজমহল। তখন একে বলা হয়েছিল 'বিশ্ব ঐতিহ্যের সর্বজনীন প্রশংসিত শ্রেষ্ঠকর্ম।'
জিন্দারপুর ইউনিয়ন
জিন্দারপুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
অর্থনীতি ও যোগাযোগ
জিন্দারপুর ইউনিয়নের অর্থনীতি মূলত কৃষি নির্ভর।
তাজমহল
ভূমিকা
তাজমহল বিশ্বের অপূর্ব সুন্দর স্মৃতিসৌধ ও মনোমুগ্ধকর নিদর্শন। ভালোবাসার অবিশ্বাস্য স্মরণীয় ভাস্কর্য। ইসলামিক স্থাপত্যের অপূর্ব নিদর্শন যা শান্তি ও সৌন্দর্যের প্রতীক। thumb|right|140px|শাহজাহান, যিনি তাজমহল নির্মাণ করিয়েছিলেন ১৬৩১ খ্রিষ্টাব্দে শাহজাহান, যিনি মুঘল আমলের সমৃদ্ধশালী সম্রাট ছিলেন, তাঁর দ্বিতীয় স্ত্রী মুমতাজ মহল-এর মৃত্যুতে প্রচণ্ডভাবে শোকাহত হয়ে পড়েন। মুমতাজ মহল তখন তাদের চতুর্দশ কন্যা সন্তান গৌহর বেগমের জন্ম দিতে গিয়ে মৃত্যুবরণ করেছিলেন ।
তাজমহলের নির্মাণ কাজ মুমতাজের মৃত্যুর পর শুরু হয়। মূল সমাধিটি সম্পূর্ণ হয় ১৬৪৮ খ্রিস্টাব্দে এবং এর চারদিকের ইমারত এবং বাগান আরও পাঁচ বছর পরে তৈরি হয়। ১৬৬৩ খ্রিস্টাব্দে আগ্রা ভ্রমণ করে ফরাসি পর্যটক ফ্রান্সিস বেরনিয়ার (François Bernier) লিখছিলেন: I shall finish this letter with a description of the two wonderful mausoleums which constitute the chief superiority of Agra over Delhi. One was erected by Jehan-guyre [sic] in honor of his father Ekbar; and Chah-Jehan raised the other to the memory of his wife Tage Mehale, that extraordinary and celebrated beauty, of whom her husband was so enamoured it is said that he was constant to her during life, and at her death was so affected as nearly to follow her to the grave ''. বাংলা অনুবাদঃ দু’টো বিস্ময়কর সমাধির বিবরণ দিয়ে আমি চিঠিটি শেষ করবো যারা আগ্রাকে দিল্লীর চেয়ে শ্রেষ্ঠ করেছে। একটি নির্মাণ করেছেন সম্রাট জাহাঙ্গীর তাঁর পিতা আকবরের সম্মানে এবং অন্যটি সম্রাট শাহজাহান তাঁর স্ত্রীর স্মরণে তৈরি করেছেন "তাজমহল", যা অসাধারণ সৌন্দর্য্যের অধিকারী, স্বামী তাঁর স্ত্রীর শোকে এতই শোকার্ত যে স্ত্রী জীবনে যেমন তার সাথেই ছিলেন, মরণেও তিনি তার কবরের কাছেই থাকবেন। thumb|right|200px|১৫৬০ খ্রিস্টাব্দে তৈরি [[হুমায়ূনের মাজার দেখতে প্রায় তাজমহলের মতন]]
প্রভাব
তাজমহল তৈরি হয়েছে বিভিন্ন ঐতিহ্যবাহী নকশার উপর, বিশেষ করে পারস্য ও মুঘল স্থাপত্য অনুসারে। নির্দিষ্ট কিছু নকশা তিমুর ও মুঘল ইমারতের মত হুবহু করা হয়েছে। যাদের মধ্যে তিমুরের গুর-ই-আমির, সমরখন্দে মুঘল সাম্রাজ্যের পূর্বসূরি, হুমায়ূনের মাজার, ইমাদ-উদ-দৌলার মাজার (কখনো ডাকা হয় শিশু তাজ নামে), এবং দিল্লীতে শাহজাহানের নিজের তৈরি দিল্লী জামে মসজিদ। তাঁর পৃষ্ঠপোষকতায়, মুঘল ইমারত পরিমার্জনের এক নতুন স্তরে পৌঁছায়। যেখানে পূর্ববর্তী মুঘল ইমারতসমূহ তৈরি হয়েছিল লাল বেলে পাথরে, শাহজাহান চালু করেছিলেন সাদা দামি মার্বেল পাথরের প্রচলন।
বাগান
thumb|200px|right|তাজমহল তাজমহলের সামনের চত্বরে একটি বড় "চাহার বাগ" (মুঘল বাগান পূর্বে চার অংশে বিভক্ত থাকত) করা হয়েছিল। ৩০০ মিটার X ৩০০ মিটার জায়গার বাগানের প্রতি চতুর্থাংশ উঁচু পথ ব্যবহার করে ভাগগুলোকে ১৬টি ফুলের বাগানে ভাগ করা হয়। মাজার অংশ এবং দরজার মাঝামাঝি অংশে এবং বাগানের মধ্যখানে একটি উঁচু মার্বেল পাথরের পানির চৌবাচ্চা বসানো আছে এবং উত্তর-দক্ষিণে একটি সরলরৈখিক চৌবাচ্চা আছে যাতে তাজমহলের প্রতিফলন দেখা যায়। এছাড়া বাগানে আরও বেশ কিছু বৃক্ষশোভিত রাস্তা এবং ঝরনা আছে।.
পরবর্তীকালে বাগানের গোলাপ, ড্যাফোডিল, বিভিন্ন ফলের গাছসহ অন্যান্য গাছগাছালির অতিপ্রাচুর্যের কথা জানা যায়। মুঘল সম্রাটদের উত্তরোত্তর অবক্ষয়ের সাথে সাথে বাগানেরও অবক্ষয় ঘটে। ইংরেজ শাসনামলে তাজমহলের রক্ষণাবেক্ষণের দায়িত্ব ইংরেজরা নেয়। তারা এ প্রাকৃতিক ভূ-দৃশ্যকে পরিবর্তন করে নতুন করে লন্ডনের আনুষ্ঠানিক বাগানের চেহারা দেয়।
অন্যান্য ইমারত
thumb|200px|left|তাজমহলের প্রধান ফটক
তাজমহলের চত্বরটি বেলে পাথরের দুর্গের মতো দেয়াল দিয়ে তিন দিক থেকে বেষ্টিত। নদীর দিকের পাশটিতে কোনো দেয়াল নেই। এই দেয়ালবেষ্টনির বাইরে আরও সমাধি রয়েছে যার মধ্যে শাহজাহানের অন্য স্ত্রীদের সমাধি এবং মুমতাজের প্রিয় পরিচারিকাদের একটি বড়ো সমাধি রয়েছে। এ স্থাপত্যসমূহ প্রধানত লাল বেলে পাথর দ্বারা তৈরি, দেখতে সে সময়কার ছোটো আকারের মুঘল সাধারণ সমাধির মতো।
ভিতরের দিকে (বাগান) দেয়ালগুলো স্তম্ভ এবং ছাদ-সংবলিত। যা সাধারণত হিন্দু মন্দিরে দেখা যেত এবং পরে মুঘলদের মসজিদের নকশায় আনা হয়েছিল। দেয়ালগুলো বিচিত্র গম্বুজাকৃতির  ইমারত দিয়ে সংযুক্ত যা থেকে বেশ কিছু জায়গা নজরে আসে, যা পর্যবেক্ষণ চৌকি হিসেবে ব্যবহার করা হত। যা বর্তমানে জাদুঘর হিসেবে ব্যবহার করা হচ্ছে। তাজমহলে ঢোকার প্রধান ফটক বা দরজাও তৈরি হয়েছে মার্বেল পাথরে। দরজাটির নকশা ও ধরন মুঘল সম্রাটদের স্থাপত্যের কথাই স্মরণ করিয়ে দেয়। এর খিলানসমূহের আকৃতি হুবহু সমাধির খিলানসমূহের অনুরূপ এবং এর পিস্তাক  খিলান সমাধির ক্যালিগ্রাফি বা চারুলিপির নকশার সাথে মিলিয়ে করা হয়েছে। এর ছাদে অন্যান্য বেলে পাথরের ইমারতের মতোই নকশা করা আছে, সেসব সুন্দর সুন্দর জ্যামিতিক আকৃতির। thumb|100px|left|জাওয়াবের ভিতরের নকশা চত্বরের একেবারে শেষে বেলেপাথরের দু’টো বিশাল ইমারত রয়েছে যার সমাধির দিকের অংশ খোলা। এদের পিছন ভাগ পূর্ব ও পশ্চিম দিকের দেয়ালের সমান্তরাল। thumb|200px|right| তাজ মহল মসজিদ দু’টো ইমারত দেখতে একেবারে হুবহু যেন একটা আরেকটির প্রতিচ্ছবি। পূর্ব দিকের ইমারতটি মসজিদ, অন্যটি হল জাওয়াব (উত্তর), যার মূল উদ্দেশ্য ছিল ভারসাম্য রক্ষা করা (যা মুঘল আমলে মেহমানদের থাকার জন্য ব্যবহৃত হত)। জাওয়াব আলাদা শুধু এর মেহরাম নেই আর এর মেঝে নকশা করা যেখানে মসজিদের মেঝে ৫৬৯ জন মুসল্লির নামাজ পড়ার জন্য কালো পাথর দিয়ে দাগ কাটা।
মসজিদটির প্রাথমিক নকশা শাহজাহানের তৈরি অন্যান্য ইমারতের মতোই। বিশেষ করে তার মসজিদ-ই-জাহান্নুমা অথবা দিল্লী জামে মসজিদ—একটি বড় ঘর যার উপর তিনটি গম্বুজ। মুঘল আমলের মসজিদগুলোর নামাজ পড়ার জায়গা তিন ভাগে ভাগ করা থাকত। বড়ো নামাজ পড়ার জায়গার দু'পাশে সামান্য ছোটো নামাজ পড়ার জায়গা। তাজমহলের প্রত্যেকটি নামাজ পড়ার জায়গার উপরে বিশাল গম্বুজ আছে কিন্তু জায়গাটি খোলা।
ইমারতটির নির্মাণ সম্পূর্ণ হয়েছিল ১৬৪৩ খ্রিষ্টাব্দে।
ভিত্তি
thumb|right|120px| তাজমহলের মেঝের পরিকল্পনা। thumb|left|170px| প্রধান আইওয়ান এবং পার্শ্ব পিস্তাক তাজমহলের মূলে হল তার সাদা মার্বেল পাথরের সমাধি। যা অন্যান্য মুঘল সমাধির মত মূলত পারস্যদেশীয় বৈশিষ্ট্য, যেমন আইওয়ানসহ প্রতিসম ইমারত, একটি ধনুক আকৃতির দরজা, উপরে বড় গম্বুজ রয়েছে। সমাধিটি একটি বর্গাকার বেদিকার উপর দাঁড়িয়ে রয়েছে। ভিত্তি কাঠামোটি বিশাল এবং কয়েক কক্ষবিশিষ্ট। প্রধান কক্ষটিতে মুমতাজ মহল ও শাহজাহানের স্মৃতিফলক বসানো হয়েছে, তাদের কবর রয়েছে এক স্তর নিচে। ভিত্তিটি আদতে একটি কোণগুলো ভাঙা ঘনক্ষেত্র, প্রতিদিকে প্রায় ৫৫ মিটার (ডানে, মেঝের পরিকল্পনা দেখুন)। লম্বা পাশে একটি বড় পিস্তাক, অথবা বড় ধনুক আকৃতির পথ, আইওয়ানের কাঠামো, সাথে উপরে একই রকমের ধনুক আকৃতির বারান্দা। এই প্রধান ধনুক আকৃতির তোরণ বৃদ্ধি পেয়ে উপরে ইমারতের ছাদের সাথে যুক্ত হয়ে সম্মুখভাগ তৈরি করেছে। তোরণের অপর দিকে, বাড়তি পিস্তাকসমূহ উপরে পিছনের দিকে চলে গেছে, পিস্তাকের এই বৈশিষ্ট্যটি কোণার দিকে জায়গায় একইভাবে ব্যবহার করা হয়েছে। নকশাটি সম্পূর্ণভাবে প্রতিসম এবং ইমারতের প্রতিটি দিকেই একই রকম। চারটি মিনার রয়েছে, ভিত্তির প্রতিটি কোণায় একটি করে মিনার, ভাঙা কোণার দিকে মুখ করে রয়েছে।
গম্বুজ
thumb|left|160px|ভিত্তি, গম্বুজ এবং মিনার সমাধির উপরের মার্বেল পাথরের গম্বুজই সমাধির সবচেয়ে আকর্ষণীয় বৈশিষ্ট্য। এর আকার প্রায় ইমারতের ভিত্তির আকারের সমান, যা প্রায় ৩৫ মিটার। এর উচ্চতা হওয়ার কারণ গম্বুজটি একটি ৭ মিটার উচ্চতার সিলিন্ডার আকৃতির ড্রাম এর উপরে বসানো।
এর আকৃতির কারণে, এই গম্বুজকে কখনো পেয়াজ গম্বুজ অথবা পেয়ারা গম্বুজ বলেও ডাকা হয়। গম্বুজের উপরের দিক সাজানো হয়েছে একটি পদ্মফুল দিয়ে, যা তার উচ্চতাকে আরও দৃষ্টি গোচড় করে। গম্বুজের উপরে একটি পুরনো সম্ভবত তামা বা কাসার দণ্ড রয়েছে যাতে পারস্যদেশীয় ও হিন্দু ঐতিহ্যবাহী অলঙ্করণ রয়েছে। thumb|right|70px|গম্বুজের উপর সাজানো দন্ড
বড় গম্বুজটির গুরুত্বের কারণ এর চার কোণায় আরও চারটি ছোট গম্বুজ রয়েছে। ছোট গম্বুজগুলোও দেখতে বড় গম্বুজটির মতই। এদের স্তম্ভগুলো সমাধির ভিত্তি থেকে ছাদ পর্যন্ত উঠে গেছে। ছোট গম্বুজগুলোতেও কাসা বা তামার পুরনো দণ্ড আছে।
লম্বা মোচাকার চূড়া বা গুলদাস্তা ভিত্তি দেয়ালের পাশ দিয়ে উপরে উঠেছে এবং গম্বুজের উচ্চতায় দৃষ্টিগোচর হয়।
পদ্মফুল ছোট গম্বুজ ও গুলদাস্তাতেও রয়েছে।
চূড়া
বড় গম্বুজের উপর মুকুটের মত একটি পুরনো মোচাকার চূড়া রয়েছে। চূড়াটি ১৮০০ শতকের আগে স্বর্ণের নির্মিত ছিল, কিন্তু বর্তমানে এটি ব্রোঞ্জ দিয়ে তৈরি। এই চূড়াটিই পারস্যদেশীয় এবং হিন্দুদের শোভাবর্ধক উপাদানের মিলনের উৎকৃষ্ট উদাহরণ। চূড়ার উপরের অংশে আছে একটি চাঁদ, যা ইসলামিক উপাদান, এবং চূড়ার শিং তাক করা আছে স্বর্গ বা বেহেস্তের দিকে। বড় গম্বুজের উপর চূড়ার চাঁদ এবং তাক করা শিং মিলে একটি ঐতিহ্যবাহী চিহ্নের আকার ধারণ করে, যা হিন্দু দেবতা শিব এর চিহ্নের মত।
মিনার
মিনারগুলোর মূল বেদিকার কোণাগুলোতে রয়েছে- চারটি বড় চৌকি যাদের প্রতিটির উচ্চতা ৪০ মিটারেরও বেশি। মিনারগুলোতেও তাজমহলের প্রতিসমতার ব্যাপারটিই লক্ষ্য করা যায়।
চৌকিগুলো নকশা করা হয়েছে মসজিদের প্রথাগত মিনারের নকশায়, যেখানে মুয়াজ্জিন নামাজের জন্য আযান দেন। প্রতিটি মিনারেরই দুইটি বারান্দা দিয়ে তিনটি সমান উচ্চতায় ভাগ করা হয়েছে। মিনারের একেবারে উপরে শেষ বারান্দা রয়েছে যার উপরে সমাধির ছাতাগুলোর একই রকম একটি ছাতা রয়েছে।
মিনারের ছাতাগুলোতেও একই রকমের কাজ করা হয়েছে যেমনটি করা হয়েছে পদ্মফুলের নকশা করা চূড়াতে। প্রতিটি মিনারই বেদিকার থেকে বাইরের দিকে কিঞ্চিৎ হেলানো আছে যাতে এ মিনার কখনও ভেঙ্গে পড়লেও যেন তা মূল সমাধির উপরে না পড়ে।
পাথরের খোদাই
(সূক্ষ্ম কারিগরি ভাল দেখা যাবে ছবির বড় সংস্করণে -- বড় করে দেখার জন্য ছবিতে ক্লিক করুন)
নির্মাণ
thumb|তাজমহলের মেঝের বিন্যাস তাজমহল দেয়াল ঘেরা আগ্রা শহরের দক্ষিণ অংশের একটি জমিতে তৈরি করা হয়েছিল যার মালিক ছিলেন মহারাজা জয় শিং। শাহজাহান তাকে আগ্রার মধ্যখানে একটি বিশাল প্রাসাদ দেওয়ার বদলে জমিটি নেন। তাজমহলের কাজ শুরু হয় সমাধির ভিত্তিপ্রস্তর স্থাপনের মাধ্যমে। প্রায় ৩ একর জায়গাকে খনন করে তাতে আলগা মাটি ফেলায় হয় নদীর ক্ষরণ কমানোর জন্য। সম্পূর্ণ এলাকাকে নদীর পাড় থেকে প্রায় ৫০ মিটার উঁচু করা সমান করা হয়। তাজমহল ৫৫ মিটার লম্বা। সমাধিটি নিজে ব্যাসে ১৮ মিটার এবং উচ্চতায় ২৪ মিটার।190px|thumb|left| আগ্রার কেল্লা থেকে তাজমহল দেখা যাচ্ছে সমাধি এলাকায় যেখানে পানি চলে আসে সেখানে পরে কুয়া খনন করা হয়েছিল। যা পরে পাথর ফেলে ভরাট করা হয়েছিল, যা ছিল সমাধি ভিত্তিস্থাপন। [একই গভীরতায় আরও একটি কুয়া খনন করা হয়েছিল সময়ের সাথে সাথে পানির স্তর পরিমাপ করার জন্য।]
বাধা বাঁশ এর বদলে রাজমিস্ত্রিরা তাদের সাধারণ ভারা বাধার নিয়মে সমাধির ভেতরে এবং বাইরে একই রকম ইটের ভারা তৈরি করেন। ভারা এত বড় এবং জটিল ছিল যে তা শ্রমিকদের খুলে সরাতে প্রায় বছর লাগার কথা। উপাখ্যান অনুযায়ী, শাহজাহান ঘোষণা দিয়েছিলেন যে কেউ ভারার ইট নিয়ে যেতে পারবে এবং একরাতের মধ্যে কৃষক, দিনমজুর, চাষীরা ভারাটি সরিয়ে নিয়েছিল।
পনের কিলোমিটারের একটি ঢালু পথ তৈরি করা হয়েছিল নির্মাণের জন্য নির্দিষ্ট স্থানে মার্বেল পাথর ও অন্যান্য মালপত্র নেওয়ার জন্য। সমসাময়িক উৎস থেকে জানা যায়, ২০ ও ৩০টি করে ষাঁড় একসাথে বেধে বিশেষ ধরনের গরুর গাড়ীতে করে পাথর ঊঠানো হত।
পাথর উঠিয়ে ঠিক উচ্চতায় বসাতে কপিকল ব্যবহার করা হত। গাধা এবং ষাঁড়ের দল কপিকল নাড়াতে শক্তির যোগান দিতো।
নির্মাণকাজের ক্রম ছিল এরকম
ভিত্তি আর সমাধি নির্মাণ করতে সময় লেগেছিল প্রায় ১২ বছর। পুরো এলাকার বাকি অংশগুলো নির্মাণ করতে লেগেছিল আরও ১০ বছর। মোট ২২ বছর(১৬৩২খ্রিঃ-১৬৫৩খ্রিঃ)।(যেহেতু চত্বর এলাকাটি কয়েকটি ভাগে নির্মিত হয়েছিল তাই তৎকালীন ইতিহাস লেখকগণ নির্মাণ শেষের বিভিন্ন তারিখ উল্লেখ করেন। যেমন সমাধিটির কাজ শেষ হয়েছিল ১৬৪৩ খ্রিষ্টাব্দে, কিন্তু বাকি অংশগুলোর কাজ তখনও চলছিল।)
জল সঞ্চালন অবকাঠামো
তাজমহলের জন্য পানি বা জল সরবরাহ করা হত একটি জটিল অবকাঠামোর মাধ্যমে। পানি নদী থেকে উঠানো হতো কয়েকটি পুর দিয়ে- দড়ি ও বালটির মাধ্যমে পানি পশু দ্বারা টেনে তোলার এক পদ্ধতি। পানি একটি বড় চৌবাচ্চায় জমা হত, যা আরও আরও ৩০টি পুর দিয়ে উঠিয়ে তাজমহলের মাটির নিচের সরবরাহ চৌবাচ্চায় দেওয়া হতো।
সরবরাহ চৌবাচ্চায় থেকে পানি পৌঁছত আরও তিনটি সহায়ক চৌবাচ্চায়, যা থেকে তাজমহল এলাকায় পাইপ দ্বারা সংযুক্ত ছিল। একটি .২৫ মাটির তৈরি পাইপ প্রায় ১.৫ মিটার মাটির নিচ দিয়ে প্রধান চলার পথ বরাবর নেওয়া হয়েছে। যা চত্বরের মূল চৌবাচ্চাটি পূরণ করে। আরও তামার পাইপ দিয়ে উত্তর-দক্ষিণ দিকে নালার ঝরনাগুলোতে পানি সরবরাহ করা হতো। সহায়ক আরও নালা খনন করা হয়েছিল পুরো বাগানে সেচ দেয়ার জন্য।
ঝরনার পাইপগুলো সরাসরি সরবরাহ পাইপের সাথে যুক্ত ছিল না। এর বদলে, প্রতিটি ঝরনার নিচে একটি করে তামার পাত্র বসানো হয়েছিল। পানিতে প্রথম পাত্রগুলোতে ভরাট হত যাতে প্রতিটি ঝরনায় সমানভাবে পানির চাপ প্রয়োগ করা যায়।
পুরগুলো এখন আর অবশিষ্ট নেই, কিন্তু অবকাঠামোর অন্যান্য অংশ এখনো আগের মতই আছে।
কারিগর
তাজমহল কোন একজন ব্যক্তির দ্বারা নকশা করা নয়। এ ধরনের প্রকল্পে অনেক প্রতিভাধর লোকের প্রয়োজন।
মালামাল সামগ্রী ও উপাদান
তাজমহল তৈরি হয়েছে সাড়া এশিয়া এবং ভারত থেকে আনা বিভিন্ন উপাদান সামগ্রী দিয়ে। নির্মাণ কাজের সময় ১,০০০ এরও বেশি হাতি ব্যবহার করা হয়েছিল নির্মাণ সামগ্রী বহন করে আনার জন্য। আলো-প্রবাহী অস্বচ্ছ সাদা মার্বেল পাথর আনা হয়েছিল রাজস্থান থেকে, ইয়াশ্‌ব্‌- লাল, হলুদ বা বাদামী রঙের মধ্যম মানের পাথর আনা হয়েছেল পাঞ্জাব থেকে। চীন থেকে আনা হয়েছিল ইয়াশ্‌ম্‌- কঠিন, সাধা, সবুজ পাথর, স্ফটিক টুকরা। তিব্বত থেকে বৈদূর্য সবুজ-নীলাভ (ফিরোজা) রঙের রত্ন এবং আফগানিস্তান থেকে নীলকান্তমণি আনা হয়েছিল। নীলমণি- উজ্জ্বল নীল রত্ন এসেছিল শ্রীলঙ্কা এবং রক্তিমাভাব, খয়েরি বা সাদা রঙের মূল্যবান পাথর এসেছিল আরব থেকে। এ আটাশ ধরনের মহামূল্যবান পাথর সাদা মার্বেল পাথরেরে উপর বসানো রয়েছে।
খরচ
তৎকালীন নির্মাণ খরচ অনুমান করা কঠিন ও কিছু সমস্যার কারণে তাজমহল নির্মাণে কত খরচ হয়েছিল তার হিসাবে কিছুটা হেরফের দেখা যায়। তাজমহল নির্মাণে তৎকালীন আনুমানিক ৩২ মিলিয়ন রুপি খরচ হয়েছিল বলে ধারণা করা হয়। কিন্তু শ্রমিকের খরচ, নির্মাণে যে সময় লেগেছে এবং ভিন্ন অর্থনৈতিক যুগের কারণে এর মূল্য অনেক, একে অমূল্য বলা হয়।
ইতিহাস
তাজমহলের নির্মাণ কাজ শেষ হতে না হতেই শাহ জাহান তার পুত্র আওরঙ্গজেব দ্বারা ক্ষমতাচ্যুত ও আগ্রার কেল্লায় গৃহবন্দি হন। কথিত আছে, জীবনের বাকি সময়টুকু শাহ জাহান আগ্রার কেল্লার জানালা দিয়ে তাজমহলের দিকে স্থির দৃষ্টিতে তাকিয়েই কাটিয়েছিলেন। শাহ জাহানের মৃত্যুর পর আওরঙ্গজেব তাকে তাজমহলে তার স্ত্রীর পাশে সমাহিত করেন। একমাত্র এ ব্যাপারটিই তাজমহলের নকশার প্রতিসমতা নষ্ট করেছে। ১৯ শতকের শেষ ভাগে তাজমহলের একটি অংশ মেরামতের অভাবে খুব খারাপভাবে নষ্ট হয়। ১৮৫৭ সালের সিপাহী বিপ্লবের সময় ইংরেজ সৈন্যরা তাজমহলের বিকৃতি সাধন করে আর সরকারি কর্মচারীরা বাটালি দিয়ে তাজমহলের দেয়াল থেকে মূল্যবান ও দামি নীলকান্তমণি খুলে নেয়। thumb|left|160px|যুদ্ধের সময় রক্ষাকারী ভারা ১৯ শতকের শেষ দিকে লর্ড কার্জন তাজমহল পুনর্নির্মাণের একটি বড় প্রকল্প হাতে নেন। প্রকল্পের কাজ ১৯০৮ সালে শেষ হয়। তিনি তাজমহলের ভিতরের মঞ্চে একটি বড় বাতি (যা কায়রো মসজিদে ঝুলানো একটি বাতির অনুকরণে তৈরি করার কথা ছিল কিন্তু তৎকালীন কারিগরেরা ঠিক হুবহু তৈরি করতে পারেনি ) বসিয়েছিলেন। তখনই বাগানের নকশা পরিবর্তন করে ইংরেজ পার্কের মত করে গড়া হয় যা এখনও রয়েছে।
বিংশ শতাব্দীতে তাজমহলের ভাল রক্ষণাবেক্ষণ হয়। ১৯৪২ সালে যখন জার্মান বিমান বাহিনী এবং পরে জাপানি বিমান বাহিনী দ্বারা আকাশপথে হামলা চালায় তৎকালীন সরকার তখন তাজমহল রক্ষার জন্য এর উপর একটি ভারা তৈরি করেছিল (ছবি দেখুন)। ১৯৬৫ এবং ১৯৭১ সালে পাকিস্তান-বাংলাদেশ যুদ্ধের সময় তাজমহলকে ভারা দিয়ে ঢেকে দেওয়া হয়েছিল যাতে বিমান চালকদের ভ্রম তৈরি করে। কারণ ভারত বাংলাদেশের মুক্তিযুদ্ধে বিশ্বব্যাপী অকুণ্ঠ সমর্থন জুগিয়েছিল ।
তাজমহল সম্প্রতি যে হুমকির মুখে পড়েছে তা হল যমুনা নদীর তীরের পরিবেশ দূষণ। সাথে আছে মাথুরাতে তেল পরিশোধনাগারের কারণে সৃষ্ট এসিড বৃষ্টি (যা ভারতীয় উচ্চ আদালত নিষিদ্ধ ঘোষণা করেছে)।
১৯৮৩ সালে তাজমহলকে ইউনেস্কোর বিশ্ব ঐতিহ্যবাহী স্থাপনা হিসেবে তালিকাভুক্ত করা হয়।
পর্যটনকেন্দ্র
নির্মাণের পর থেকেই তাজমহল বহু পর্যটককে আকর্ষিত করেছে। এমনকি তাজমহলের দক্ষিণ পাশে ছোট শহর তাজ গঞ্জি বা মুমতাজাবাদ আসলে গড়ে তোলা হয়েছিল পর্যটকদের জন্য সরাইখানা ও বাজার তৈরির উদ্দেশ্যে যাতে পর্যটক এবং কারিগরদের চাহিদা পূরণ হয়।
বর্তমানে, তাজমহলে ২ থেকে ৩ মিলিয়ন পর্যটক আসে যার মধ্যে ২,০০,০০০ পর্যটক বিদেশি, যা একে ভারতের সবচেয়ে জনপ্রিয় পর্যটনকেন্দ্রে পরিণত করেছে। সবচেয়ে বেশি পর্যটক আসে ঠান্ডা মৌসুমে অক্টোবর, নভেম্বর ও ফেব্রুয়ারি মাসে। বায়ু দূষণকারী যানবাহন তাজমহলের কাছে আসা নিষিদ্ধ। তাই, পর্যটকদের গাড়ি রাখার স্থান থেকে পায়ে হেঁটে অথবা বৈদুতিক বাসে করে তাজমহলে আসতে হয়। খাওয়াসপুরাগুলো পর্যটকদের জন্য পুনরায় চালু করা হয়েছে।
বর্তমানে তাজ দর্শনের খরচ ভারতীয়দের জন্য মাত্র ৪০ টাকা।। সার্ক দেশের পর্যটকদের জন্য তাজের প্রবেশমূল্য ৫৩০ টাকা। আর বাকি বিশ্বের জন্য তা ১০০০ টাকা।
২০১৪ সালের ২৫ শে ডিসেম্বর থেকে তাজমহল পরিদর্শনের জন্যও পর্যটক দের জন্য অনলাইন টিকিটের ব্যবস্থা করছে আর্কিয়োলজিক্যাল সার্ভে অফ ইণ্ডিয়া ।
বহিঃসংযোগ
27.175°N, 78.04222°W
উমিয়া পুরাতন কারাগার
উমিয়া পুরাতন কারাগার (Umeå gamla fängelse) বা länscellfängelset ১৮৬১ সালে নির্মিত একটি কারাগার। কারাগারটি সেই সকল ভবনসমূহের একটি যেগুলো ১৮৮৮ সালের অগ্নিকাণ্ডে পুড়ে যায়নি। তাই, এটি উমিয়ার প্রাচীনতম ভবনসমূহের একটি এবং তাই এটি ১৯৯২ সাল থেকে চিহ্নিত ভববসমূহের মধ্যে একটি। কারাগারটি এর বাসিন্দাদের ১৯৮১ সাল পর্যন্ত রাখত কারণ তখন ১৯৮০ বা ১৯৯০ সালের থিয়েটারের নাটকগুলো সেখানে অনুষ্ঠিত হত। এবং এরপরে ২০০৭-২০০৮ সালে কারাগারটিকে হোটেলে পরিণত করা হয়।
ইতিহাস
উমিয়ার এ পুরাতন কারাগারটি উইলহেম থিওডোর অ্যাঙ্কার্সভার্ড কর্তৃক নকশাকৃত ২০টি প্রাদেশিক কারাগারের মধ্যে একটি। ১৮৫৫-১৮৭৭ সাল পর্যন্ত থিওডোর ছিলেন কারাগার বোর্ডের স্থপতি।
এই কারাগারসমূহ আমেরিকান ফিলাডেলফিয়া ব্যবস্থার একটি মডেল হিসেবে তৈরি হয়েছে। এটি সেই সকল সাধারণ কক্ষর স্থলে আসে যেখানে কয়েদীরা তাদের ভাগ্যসম্পর্কে ভাবতে পারবেন। কারাগারের দুই তলা ভবনে প্রায় ২৪টি কক্ষ ছিল। এগুলোর প্রতিটিই বাইরের দেয়ালের দিকে নির্মিত হয়েছিল যেন কক্ষে সূর্যের আলো আসতে পারে। কারাগারে অফিস এবং বাড়িঘরের জন্যও স্থান ছিল। ১৮৮৮ সালের অগ্নিকাণ্ড থেকে বেঁচে যাওয়া একটি ভবন এটি। দক্ষিণের কাঠনির্মিত লোহার বেড়াও এ আগুন থেকে বেঁচে যায় এবং এই নকশা অন্যান্য দর্শকদের কারাগারের ইয়ার্ডের নকশা সম্পর্কে একটি ধারণা দেয়।
কারাগারটি বর্তমানে উমিয়ার প্রাচীনতম পাথরের ভবসমূহের একটি যা অক্ষত রয়েছে। এটি দেশসেরা সংরক্ষিত কারাগারও বটে। ১৯৮১ সালে উমিয়া কারাগারের নির্মাণ শেষ হবার আগ পর্যন্ত এটিই কারাগার হিসেবে ব্যবহৃত হয়েছিল। সুইডেনের জাতীয় সম্পদ বোর্ড (এসএফভি) এই কারাগারের স্বত্বাধিকারী এবং ১৯৯২ সালে ভবনটি জাতীয় সৌধ হিসেবে স্বীকৃতি পায়।
থিয়েটার
১৯৮৭ সাল থেকে এবং ১৯৯০-এর দশকের বেশিরভাগ সময়েই ভবনটি এবং ব্যায়ামের মাঠটি নতুন থিয়েটার দল গ্রোত্তিয়েটার্ন এবং স্বাধীন থিয়েটার দল প্রোফিলটিয়েটার্ন কর্তৃক ব্যবহৃত হত। ১৮৮৮ সালের ভয়াবহ অগ্নিকাণ্ডর শতবার্ষিকী উপলক্ষে ১৯৮৮ সালে একটি থিয়েটার প্রোডাকশন মারাত্মক আগুনের খেলা (Spelet om den stora branden) (ফ্রাঙ্ক কেলবার কর্তৃক) অনুষ্ঠিত হয় কারাগারের ব্যায়ামের মাঠে। গ্রোত্তিয়েটার্ন এবং প্রোফিলটিয়েটার্ন দুই দলই ঐ বছরের পরের কয়েক বছরের গ্রীষ্মে এখানে অনুষ্ঠান করেছিল।
উম্ম আস সাব্বান
উম্ম সাবান ( ام الصبان ) হলেঅ বাহরাইনের একটি দ্বীপ। এটি বাহরাইন দ্বীপের উত্তর-পশ্চিম কোণে, বুদাইয়া গ্রামের কাছে এবং পারস্য উপসাগরে অবস্থিত জিদ্দা দ্বীপের পূর্বে অবস্থিত। এটা রাজধানী মানামার পশ্চিমে বাহরাইন দ্বীপে অবস্থিত।
ইতিহাস
বর্তমান বাদশাহ হামাদ বিন ঈসা আল খলিফার চাচা এবং প্রধানমন্ত্রী খলিফা বিন সালমান আল খলিফার ভাই শেখ মোহাম্মদ বিন সালমান আল খলিফার ব্যক্তিগত মালিকানাধীন দ্বীপটি। শেখ মোহাম্মাদ রেনামেদ মুহাম্মাদিয়া নামে নামকরণ করেছে। (যেমন নিজে পরে দ্বীপ নতুন নামকরণ المحمدية )
১৯৩০-এর দশকে, বাহরাইনের শাসক ক্যালটেক্সের আমেরিকান তেল নির্বাহী ম্যাক্স থর্নবার্গকে দ্বীপটি উপহার হিসেবে দিয়েছিলেন। তিনি এটিকে তার ব্যক্তিগত বাসভবন ও অফিস হিসেবে ব্যবহার করতেন।
ভূগোল
গ্রামে জেলেদের একটি পরিবার রয়েছে যারা দ্বীপের উপকূলে বিদেশী শামুকের জন্য মাছ ধরে।
প্রশাসন
দ্বীপটি উত্তর গভর্নরেটের অন্তর্গত।
খেলমা জনজাতি
খেলমাবা সাকাচেপ হল ভারতের উত্তর-পূর্বাঞ্চলের প্রাচীন কুকি উপজাতিগুলির মধ্যে একটি।
খেলমা উপজাতি প্রাচীন কুকি সম্প্রদায়ের একটি ছোট উপজাতি। তারা আসামের বেশ কয়েকটি এলাকায় বাস করে, যার মধ্যে আছে ডিমা হাসাও, কার্বি আংলং এবং জয়ন্তীয়া পাহাড়। এরা নাগাল্যান্ড, পেরেন এবং মিজোরাম ও ত্রিপুরাতেও বাস করে।
সংস্কৃতি
তাদের জীবনধারা এবং অভ্যাসগুলি চিন-কুকি জনগোষ্ঠীর অন্যান্য উপজাতির সাথে ঘনিষ্ঠভাবে সাদৃশ্যপূর্ণ। ডিমা হাসাও জেলার বাসিন্দাদের মধ্যে খেলমা হল ক্ষুদ্রতম জনগোষ্ঠীর একটি। ভাষা, রীতিনীতি এবং ঐতিহ্যের দিক থেকে খেলমা গোষ্ঠী অনেকটাই বিয়াটে এবং হারাংখোলেরমত। তারা অতীতে পার্শ্ববর্তী সমতলের আদিবাসীদের মতো তাদের মৃতদের দাহ করত। কিন্তু পরে খ্রিস্টান ধর্মে দীক্ষিত হয়ে যায়। কিন্তু কিছু ক্ষেত্রে, খ্রিস্টান বিশ্বাস এবং অনুশীলনের সাথে ঐতিহ্যগত প্রভাবও জড়িত হয়ে গেছে।
জীবিকা
খেলমাদের মূল জীবিকা চাষাবাদ। কৃষিপণ্যের মধ্যে রয়েছে ধান, ভুট্টা, ইয়াম, আদা, হলুদ, মরিচ, শাকসবজি, তুলা ইত্যাদি। জনসংখ্যার ৬০% এরও বেশি বর্তমানে কোনো না কোনোভাবে কৃষি ও রেশম চাষে জড়িত। মুষ্টিমেয় কিছু খেলমা সরকারি খাতে নিয়োজিত এবং কেউ কেউ ছুতোরশিল্প, হাঁস-মুরগি ও গবাদি পশু পালনের মতো ছোট আকারের ব্যবসা বেছে নিয়েছে।
উৎসব
খেলমারা সারা বছর ধরে বিভিন্ন উৎসবও উদযাপন করে, যেগুলি বিভিন্ন দেবদেবীর পূজার সাথে যুক্ত। তাদের বিভিন্ন উৎসবগুলি মধ্যে আছে সাকথার, রুবু-খাত, পারসেম-কুট, ইনমুথুং এবং রুবুথুম। যখন খেলমারা প্রকৃতির উপাসনা করে সেই সময়ে তাদের সমস্ত অনুষ্ঠানের মধ্যে রুবুথুম সবচেয়ে গুরুত্বপূর্ণ। তারা বিশ্বাস করে যে পরিবারে শান্তি আনতে এই অনুষ্ঠানটি করতে হবে। পারসেম কুট হল এপ্রিল মাসে উদযাপিত সবচেয়ে বড় উৎসবগুলির একটি। খেলামাদের বিভিন্ন অনুষ্ঠানে গাওয়ার জন্য প্রচুর লোকসংগীত রয়েছে, যেগুলি সাধারণত ধীর লয়ে গাওয়া হয়।
পোশাক
খেলমারা তাদের স্বতন্ত্র পোশাকের জন্য পরিচিত। মহিলারা তাদের গলায় সুতোয় গাঁথা বিভিন্ন পুঁতি এবং মুদ্রার হার পরে। আজ, গ্রামের বেশিরভাগ তরুণ ছেলে মেয়েরা প্যান্ট, শার্ট এবং ঐতিহ্যবাহী মেখলা পরে। বয়স্ক পুরুষরা কেবল একটি ধুতি পরে।
অনুবাদে হ্যারি পটার
অনুবাদ প্রক্রিয়া
যদি কোন প্রকাশক বইগুলোকে অন্য কোন ভাষায় বৈধভাবে অনুবাদ করতে চায় তাহলে তাকে সর্বপ্রথম লেখিকার এজেন্ট দ্য ক্রিস্টোফার লিটল লিটারারি এজেন্সির সাথে যোগাযোগ করার মাধ্যমে একটি চুক্তি সই করতে হয়। জেকে রাউলিংয়ের ওয়েবসাইটে বৈধ প্রকাশকদের একটি তালিকা রয়েছে। প্রকাশকরা অনুবাদক নির্বাচন করে।
খেলমা জনজাতি
ঐতিহ্য
খেলমাদের ঐতিহ্যবাহী সামাজিক প্রশাসন হালাম নামে পরিচিত, যার প্রধানদের বলা হয় কালিম এবং কাবুর। খেলমা সম্প্রদায়ে, একজন যুবককে তার স্ত্রীকে বাড়িতে নিয়ে যাওয়ার অনুমতি নেওয়ার আগে চার বছর ধরে তার শ্বশুরবাড়ির সেবা করতে হয়। এই ব্যবস্থাকে মাকসা বলা হয়।
অনুবাদে হ্যারি পটার
অনুবাদ প্রক্রিয়া
বইগুলো অফিসিয়ালভাবে ইংরেজিতে প্রকাশিত হওয়ার আগে অনুবাদকদের দেওয়া হয় না। তাই, বইগুলোর ইংরেজি সংস্করণ প্রকাশিত হওয়ার পরই তারা অনুবাদ শুরু করতে পারেন। ফলে অনূদিত বইগুলো পাঠকের হাতে পৌঁছতে কয়েক মাস সময় লাগে। এই কারণেই বইগুলোর ইংরেজি সংস্করণগুলোর বিক্রির হার অ-ইংরেজি ভাষাভাষী দেশগুলোতেও বেশি। এভাবে সিরিজের পঞ্চম বইটির ইংরেজি সংস্করণ প্রথমবারের মত ফ্রান্সে সর্বাধিক বিক্রিত ইংরেজি ভাষার বইয়ের রেকর্ড করে। এইসব কারণেই বিভিন্ন দেশে বইগুলোর অবৈধ অনুবাদ এবং নকল ভার্সন প্রকাশিত হয়েছে।
বিভিন্ন ভাষায় বৈধভাবে অনূদিত সংস্করণের তালিকা
হ্যারি পটারের বইগুলো প্রকৃত ব্রিটিশ ইংরেজি ভার্সন যুক্তরাজ্যে ব্লুমসবারি প্রকাশ করে। নিম্নোক্ত ভাষাসমূহে বইগুলোর অনুমোদিত অনুবাদ হয়েছে:
শঙ্করী
থাম্ব|ত্রিকোনেশ্বর মন্দির, ত্রিঙ্কোমালি
মুর্তিতত্ত্ব
বারাহী তন্ত্র এর ১৫ তম পটলে দেবীর ধ্যানমন্ত্র পাওয়া যায় । ধ্যানমন্ত্র অনুসারে দেবীর রূপ :- দেবী লাল রঙের পোশাক পরা, আটটি হাত এবং বাঘের চামড়ায় আবৃত। তিনি একটি চক্র, একটি দণ্ড, একটি অভয় মুদ্রা এবং একটি গদা ধারণ করেছেন। দেবী একটি রত্ন-খচিত মালা পরেছিলেন এবং তিনি অনন্ত যৌবন সম্পন্না। বাম হাতে তিনি একটি খড়গ, একটি অক্ষমালা, একটি ধনুশ এবং একটি ত্রিশূল বহন করছেন।তিনি জবা ফুলের মতো লাল। তিনি গন্ধর্ব ও অন্যান্যদের দ্বারা সেবিতা হন।
পৌরাণিক কাহিনী
শ্রীলঙ্কায় অবস্থিত শক্তিপীঠ যার অধিষ্ঠাত্রী দেবী শঙ্করী । ইনি রাবণ কর্তৃক উপাসিতা। রামায়ণ অনুসারে দেবী পার্বতী শিবের কাছে একটি রাজভবন চেয়েছিলেন। শিব বারংবার তাঁকে বাধা দিলেও অবশেষে তা দিতে স্বীকার করেন। বিশ্বকর্মা লঙ্কায় একটি স্বর্ণমণ্ডিত মহল তৈরী করেন ।ভগবান শিব এবং পার্বতী তাদের প্রাসাদের গৃহপ্রবেশ করতে লঙ্কায় এসেছিলেন। রাবণ ভগবান শিবের আশীর্বাদ পাওয়ার জন্য কঠোর তপস্যা করছিলেন। ভগবান শিব এবং পার্বতী দেবী রাবণের তপস্যায় খুশি হয়েছিলেন । ভগবান শিব রাবণকে বর দিয়েছিলেন। রাবণ, জন্মসূত্রে একজন ব্রাহ্মণ, চারটি বেদের অধিকারী এবং শিবের একজন মহান ভক্ত ছিলেন। তার তপস্যায় খুশি হয়ে পার্বতী দেবী রাবণকে তাদের প্রাসাদের গৃহপ্রবেশের সাথে যুক্ত আচার অনুষ্ঠান করতে বলেন।শিব ও পার্বতীর গৃহপ্রবেশের পৌরহিত্য করেন রাবণ । পার্বতী দেবী তাকে বর দিতে চেয়েছিলেন। রাবণ স্বর্ণমণ্ডিত প্রাসাদ দর্শন করে মুগ্ধ হয়েছিলেন। দেবী রাবণকে বর চাইতে বললেন, এবং রাবণ লঙ্কার প্রাসাদ চেয়েছিলেন। পার্বতী দেবী, যদিও প্রথমে রাবণের ইচ্ছায় দুঃখ পেয়েছিলেন এবং বর দিয়েছিলেন এবং প্রাসাদটি দক্ষিণা হিসাবে দিয়েছিলেন। যাইহোক, রাবণ পার্বতী দেবীকে প্রাসাদে থাকতে অনুরোধ করেছিলেন। পার্বতী দেবী শঙ্করী দেবী হিসাবে প্রাসাদে থাকতে রাজি হন এই শর্তে যে যতক্ষণ রাবণ ধর্মাচরণ করবেন ততক্ষণ তিনি প্রাসাদেই থাকবেন। কিছু সময় পর যখন রাবণ সীতা দেবীকে অযোধ্যা থেকে নিয়ে আসেন, তখন পার্বতী রাবণকে তাকে ভগবান রামের কাছে ফিরিয়ে দিতে বলেন। রাবণ সীতা দেবীকে ফিরিয়ে দিতে অস্বীকার করলে শঙ্করী দেবী লঙ্কা প্রাসাদ ত্যাগ করেন কৈলাসের উদ্দেশ্যে। এবং তিনি লঙ্কা প্রাসাদ চেয়েছিলেন।
তথ্যসূত্র
[https://web.archive.org/web/20071031103148/http://www.dattapeetham.com/india/tours/2005/srilanka/srilanka.html শ্রী স্বামীজীর শ্রীলঙ্কার শঙ্করী মন্দির
https://www.hinduscriptures.in/sacred-places/shakti-peethas/shankari-devi
স্থানীয় আন্তঃনাক্ষত্র মেঘ
৩০ আলোকবর্ষ (৯.২ পারসেক) দৈর্ঘ্যের যে আন্তঃনাক্ষত্র মেঘের মধ্য দিয়ে সৌরজগৎ ধাবমান, তাকে স্থানীয় আন্তঃনাক্ষত্র মেঘ (ইংরেজি: লোকাল ইণ্টারস্টেলার ক্লাউড; এলআইসি) বলা হয়। এই অঞ্চলটি সূর্যের ঠিক আশেপাশের সৌর প্রতিবেশ নামক একটি অঞ্চলের সঙ্গে সমাপতিত হচ্ছে বলে মনে করা হয় । সূর্য এই স্থানীয় আন্তঃনাক্ষত্র মেঘেরই অংশ, নাকি পার্শ্ববর্তী জি-মেঘের সঙ্গে এই মেঘটির সীমানায় অবস্থান করে, তা এখনও স্পষ্টভাবে নির্ধারণ করা যায়নি । সৌরজগতের সীমানায় সৌরমণ্ডল ও আন্তঃগ্রহীয় মাধ্যম শেষ হওয়ার পর থেকে যে আন্তঃনাক্ষত্র মাধ্যম শুরু হচ্ছে, জি-মেঘ এবং অনুরূপ অন্যান্য মেঘের ন্যায় স্থানীয় আন্তঃনাক্ষত্র মেঘও সেই আন্তঃনাক্ষত্র মাধ্যমেরই অংশ । মানুষের প্রেরণ করা যন্ত্র এখনও অবধি এই সীমানা পর্যন্তই পৌঁছতে পেরেছে।
গঠন
আকাশগঙ্গা ছায়াপথব্যাপী আন্তঃনাক্ষত্র মাধ্যমের মধ্যে স্থানীয় বুদ্বুদ নামক একটি অপেক্ষাকৃত কম ঘনত্বযুক্ত অঞ্চলে সৌরজগৎ অবস্থিত । এই বুদ্বুদের মধ্যে রয়েছে সামান্য বেশি হাইড্রোজেন ঘনত্বযুক্ত স্থানীয় আন্তঃনাক্ষত্র মেঘ। অনুমান করা হয়, বিগত ১০,০০০ বছরের মধ্যেই সৌরজগৎ এই মেঘে প্রবেশ করেছে । সূর্য এখনও এই মেঘের মধ্যে রয়েছে, নাকি এর পার্শ্ববর্তী জি-মেঘের সীমানায় পৌঁছে গেছে, তা অনিশ্চিত  । এক সাম্প্রতিক বিশ্লেষণ থেকে বোঝা গেছে যে, আগামী ১৯০০ বছরের মধ্যে সূর্য সম্পূর্ণভাবে স্থানীয় আন্তঃনাক্ষত্র মেঘ থেকে বেরিয়ে যাবে ।
মেঘটির তাপমাত্রা ৭০০০K (৬,৭৩০°C; ১২,১৪০°F), যা সূর্যের উপরিতলের তাপমাত্রার কাছাকাছি। কিন্তু অতি অল্প ঘনত্বের কারণে (প্রতি ঘন সেন্টিমিটারে মাত্র ০.৩ টি পরমাণু) এর নিজস্ব তাপ ধারকতা খুব কম। আকাশগঙ্গার গড় আন্তঃনাক্ষত্র মাধ্যমের সাপেক্ষে (০.৫ টি পরমাণু/ সেমি৩) এই ঘনত্ব কম হলেও অবশিষ্ট স্থানীয় বুদ্বুদ অপেক্ষা (০.০৫ টি পরমাণু/ সেমি৩) এই ঘনত্ব ৬ গুণ বেশি। তুলনা দিতে গেলে উল্লেখ করা যায় যে, পৃথিবীর বায়ুমণ্ডল ও মহাশূণ্যের সীমানায় অণুর ঘনত্ব ১.২ ✕ ১০১৩ টি/ সেমি৩। এর উপরে ভূপৃষ্ঠ থেকে ৪৫০ কিমি উচ্চতায় এই ঘনত্ব আরও কমে গিয়ে ৫ কোটি অণু/ সেমি৩ তে দাঁড়ায় । এত কম ঘনত্বের কারণে স্থানীয় আন্তঃনাক্ষত্র মেঘকে মেঘ না বলে শূণ্যস্থান বলাই বেশি যুক্তিযুক্ত।
আকাশগঙ্গার মধ্য দিয়ে সূর্যের গতিপথের মোটামুটি উল্লম্বভাবে এই মেঘ বৃশ্চিক-নরতুরঙ্গ নক্ষত্র জোটের বাইরে ভেসে যাচ্ছে ।
২০১৯ এ গবেষকরা আন্টার্কটিকায় আন্তঃনাক্ষত্র লোহা-৬০ (60Fe) এর সন্ধান পান এবং এই মৌল ঐ স্থানে স্থানীয় আন্তঃনাক্ষত্র মেঘ থেকে এসেছে বলে নির্ধারণ করেন ।
সৌর চৌম্বক ক্ষেত্রের সঙ্গে বিক্রিয়া
২০০৯ এ ভয়েজার ২ মহাকাশযান থেকে প্রাপ্ত উপাত্ত থেকে বোঝা যায় যে, স্থানীয় আন্তঃনাক্ষত্র মাধ্যমের চৌম্বক ক্ষমতা পূর্বানুমানের চেয়ে অনেক বেশি (৩৭০-৫৫০ pT বা পিকোটেসলা; বিজ্ঞানীরা আগে অনুমান করতেন ১৮০-২৫০ pT)। এই শক্তিশালী চৌম্বক ক্ষেত্রের কারণেই হয়তো স্থানীয় আন্তঃনাক্ষত্র মেঘ, স্থানীয় বুদ্বুদ সৃষ্টিকারী সৌর ও অন্যান্য নাক্ষত্র বায়ুর প্রভাব সহ্য করেও টিকে আছে ।
সূর্যের চৌম্বক ক্ষেত্র ও সৌর বায়ুর ফলে পৃথিবীর উপর স্থানীয় আন্তঃনাক্ষত্র মেঘের প্রভাব অনেকাংশে হ্রাস পায়। সৌরমণ্ডলের সঙ্গে এই মেঘের বিক্রিয়া নিয়ে নাসা বর্তমানে আন্তঃনাক্ষত্র সীমা অনুসন্ধানকারী একটি উপগ্রহের মাধ্যমে গবেষণা চালাচ্ছে।
ভারতে যৌতুক প্রথা
alt=|থাম্ব| [[ভারত|ভারতের দিল্লির ইমামের ছেলের জন্য বিয়ের উপহার]] ভারতে যৌতুক প্রথা বলতে কনের পরিবার দ্বারা বর, তার বাবা-মা এবং তার আত্মীয়দের বিয়ের শর্ত হিসেবে দেওয়া দীর্ঘকাল ধরে ব্যবহারযোগ্য পণ্য, নগদ টাকা এবং ভূসম্পত্তি বা অস্থাবর সম্পত্তিকে বোঝায়। যৌতুককে হিন্দিতে দহেজ এবং উর্দুতে জাহেজ বলা হয়।
যৌতুক প্রথা কনের পরিবারের উপর বড় আর্থিক বোঝা চাপাতে পারে। কিছু ক্ষেত্রে, যৌতুক প্রথাটি নারীর বিরুদ্ধে অপরাধ সংঘটনের দিকে নিয়ে যায়, যার ফলে মানসিক নির্যাতন, শারীরিক আঘাত থেকে শুরু করে মৃত্যু পর্যন্ত হতে পারে। যৌতুক প্রদান দীর্ঘকাল ধরে নির্দিষ্ট ভারতীয় আইনের অধীনে নিষিদ্ধ করা হয়েছে, যার মধ্যে আছে, ভারতীয় সংসদ কর্তৃক অনুমোদিত যৌতুক নিষেধাজ্ঞা আইন ১৯৬১ এবং পরবর্তীকালে ভারতীয় দণ্ডবিধির ৩০৪খ ও ৪৯৮ক ধারা। যৌতুক নিষেধাজ্ঞা আইন ১৯৬১ দ্বারা যৌতুককে এইভাবে সংজ্ঞায়িত করা হয়েছে: "যৌতুক মানে প্রত্যক্ষ বা পরোক্ষভাবে প্রদত্ত যে কোনো সম্পত্তি বা মূল্যবান জমানত - (ক) বিবাহের এক পক্ষ বিবাহের অন্য পক্ষকে; অথবা (খ) বিবাহ পক্ষের যে কোন একজনের পিতামাতার দ্বারা অন্য পক্ষকে বা বিবাহের যে কোন এক পক্ষের অন্য যে কোন ব্যক্তির দ্বারা দেওয়া; বিয়ের আগে বা পরে উল্লিখিত পক্ষগুলির বিবাহের বিবেচনা হিসাবে। কিন্তু মুসলিম ব্যক্তিগত আইন প্রযোজ্য ব্যক্তিদের ক্ষেত্রে যৌতুক বা মোহর এর অন্তর্ভুক্ত নয়।"
একটি আদালতের রায় যৌতুকের আইনগত সংজ্ঞাকে ব্যাখ্যা করে
যৌতুক নিষেধাজ্ঞা আইন, ১৯৬১ এর ধারা ৩ সুনির্দিষ্ট করে যে যৌতুক দেওয়া বা নেওয়ার শাস্তি বর বা কনেকে বিয়ের সময় দেওয়া উপহারগুলির ক্ষেত্রে প্রযোজ্য নয়, যখন সেগুলির জন্য কোনও দাবি করা হয়নি৷
যদিও যৌতুকের বিরুদ্ধে ভারতীয় আইনগুলি কয়েক দশক ধরে কার্যকর রয়েছে, তবুও সেগুলিকে অকার্যকর বলে সমালোচনা করা হয়েছে। যৌতুকের জন্য মৃত্যু এবং হত্যার অনুশীলন ভারতের অনেক অংশে অনিয়ন্ত্রিতভাবে চলছে, যা আইন প্রয়োগকারীদের উদ্বেগকে আরও বাড়িয়ে দিয়েছে।
ভারতীয় দণ্ডবিধির ৪৯৮ক ধারায় বর এবং তার পরিবারকে স্বতঃস্ফূর্তভাবে গ্রেফতার করতে হবে যদি কোনো স্ত্রী যৌতুকের জন্য হয়রানির অভিযোগ করেন। ব্যাপকভাবে এই আইনটির অপব্যবহার করা হয়েছিল এবং তাই ২০১৪ সালে সুপ্রিম কোর্ট রায় দেয় যে ম্যাজিস্ট্রেটের অনুমোদন ছাড়া এই গ্রেপ্তার করা যাবে না।
আরও দেখুন
ভারত সম্পর্কিত:
নানিকোট, নেপাল
নানিকোট উত্তর- নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ৩৯৯৩ জন এবং খানার সংখ্যা ৬৯০ টি।
মদনসিংহ পারমার
মদনসিংহ পারমার (জন্ম ২০ আগস্ট ১৯৩৬) একজন ভারতীয় প্রাক্তন ক্রিকেটার। তিনি ১৯৫৬ থেকে ১৯৭০ সালের মধ্যে ভারতের বেশ কয়েকটি ঘরোয়া দলের হয়ে প্রথম-শ্রেণীর ক্রিকেট খেলেছেন।
আবদুল কাদির বালুচ
আবদুল কাদের বালুচ (জন্ম ৯ এপ্রিল ১৯৪৫) একজন পাকিস্তানি রাজনীতিবিদ এবং অবসরপ্রাপ্ত সেনা জেনারেল যিনি ২০১৩ থেকে ২০১৭ সাল পর্যন্ত তৃতীয় শরীফ মন্ত্রনালয়ে এবং আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় রাজ্য ও সীমান্ত অঞ্চল মন্ত্রীর দায়িত্ব পালন করেছেন। পাকিস্তান মুসলিম লীগের একজন নেতা (নওয়াজ), বালুচ সংক্ষেপে ২০০৩ সালে পারভেজ মোশাররফের শাসনামলে বেলুচিস্তানের গভর্নর হিসাবে দায়িত্ব পালন করেছিলেন
জন গারফিল্ড
জন গারফিল্ড (ইংরেজি: John Garfield; জন্ম: ইয়াকব ইউলিয়াস গারফিঙ্কল, ৪ মার্চ ১৯১৩ - ২১ মে ১৯৫২) ছিলেন একজন মার্কিন অভিনেতা। তিনি মূলত পিতাশ্রেণীয়, বিদ্রোহী ও শ্রমিক শ্রেণীয় কাজ করে প্রসিদ্ধি অর্জন করেন। মহামন্দা সময়কালে নিউ ইয়র্কে দারিদ্রের মধ্যে বেড়ে ওঠা গারফিল্ড ১৯৩০-এর দশকের শুরুতে গ্রুপ থিয়েটারের সদস্য হন। ১৯৩৭ সালে তিনি হলিউডে আসেন এবং ওয়ার্নার ব্রসের সাথে চুক্তিবদ্ধ হওয়ার পর এই স্টুডিওর চলচ্চিত্রে অভিনয় করে তারকা খ্যাতি লাভ করেন। গারফিল্ড ফোর ডটারস্‌ (১৯৩৮) চলচ্চিত্রের জন্য শ্রেষ্ঠ পার্শ্ব অভিনেতা বিভাগে এবং বডি অ্যান্ড সোল (১৯৪৭) চলচ্চিত্রের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
আবদুল কাদির বালুচ
বালুচ ২০০৮ থেকে মে 2018 পর্যন্ত পাকিস্তানের জাতীয় পরিষদের সদস্য ছিলেন।
প্রথম জীবন
তিনি জন্মগ্রহণ করেছিলেন ৯ এপ্রিল ১৯৪৫ সালে।